**פרוטוקול ישיבת הנהלת אגודת מים לישראל**

**הישיבה התקיימה בקיבוץ יגור בתאריך 27/06/2022**

**נוכחים בישיבה:** איתן ברושי, אבי רמות, איתן שדה, יועד לודר, אריק ראובני, חזי אנטיגנוס, צביקה גרבר, דב קוזניצוב, עזרא סידרנסקי (בזום), ניצן דהן, כרמל יוגב, רון יצחקי.

**חסרים:** יוסי שרייבר, אורי אשר, יעקב מוסקוביץ, הילל גרוסר, מאיר ברוקנטל, ניר וילק.

**מוזמנים:** צביקי נור, שבתאי גלס, עו"ד אבנר צור, אופיר שפיגל, עו"ד תמיר סלע (בזום), מתן רז, שרון פישביין, אורן עמיאל.

מי יגור - רני טנא, עמוס שולנר, נועם שפיגלר.

**סדר היום:**

1. **היכרות עם אגודת המים "מי יגור"**

רני טנא, יו"ר האגודה ועמוס שולנר, מנכ"ל, סקרו את פעילותה.

1. **פרוטוקול ישיבת הנהלה קודמת מתאריך 16/05/2022 – אושר.**
2. **עדכונים –**
	1. **אבשלום (אבו) וילן** (בזום) – סקר את הדיונים מול משרד האוצר והחקלאות בעניין הרפורמות בחקלאות, כרגע מדובר על תמיכה של 700 מיליון ש"ח בשנה לחקלאות, ללא כל עליה במחיר המים. עליה כזו תדרוש הכפלה של התמיכות.
	2. **איתן ברושי –**
		1. עדכן על חילופי מנכ"ל רשות המים, מסר תודות לגיורא שחם וברכות לחזי ליפשיץ, המנכ"ל הנכנס.
		2. המאבק על מחירי המים – הצלחנו שוב להסיר את הנושא מסדר היום, בזכות פעילות נמרצת מול חברי מועצת הרשות, השרים וחברי הלובי החקלאי בכנסת. חשוב לשים לב כי בעדכון "השוטף" של מחירי המים, חלה עליה משמעותית כתוצאה מעדכון מדדים.
		3. המים לבית – מועצת הרשות קיבלה את הכללים, לשמחתנו הוכנסה להחלטת המועצה דרישה לפיתוח חלופת האגודה עד סוף השנה.
		4. ארנונה – ביצענו פניה למשרד הפנים בדרישה לקבוע בתקנות ארנונה מקסימלית למאגרים ומתקני מים נחותים. ממתינים להתייחסות המשרד.
	3. **עו"ד תמיר סלע –** הציג את הנושאים שעלו בשימוע האחרון, דגש על עליית המחיר לחקלאות, תוך הכרה בעלויות. דחיה של עדכון המודל הכלכלי להפקה מבארות.
	4. **עו"ד אבנר צור -** עדכן על מתווה האספקה של מים לבית במרחב הכפרי. בהתאם להחלטת מועצת רשות המים, הוקם צוות שיעסוק מול דני גרינוולד ובתיאום עם רשמת האגודות, בהשלמת ניסוח כללי המים לבית ושמירה על מעמד האגודות ומניעת אפלייתן לרעה.

הצוות המוצע: עו"ד אבנר צור, עו"ד תמיר סלע, הילל גרוסר, מתן רז, אורן עמיאל.

**הצוות המוצע – אושר.**

* 1. **אורן עמיאל –** הרחיב פרטים על המתווה המוצע של רשות המים לטיפול בבוצת מאגרים. אנו דורשים כי כל העלות תחול על המזהמים.

לאור קשיים רבים שמערימה רמ"י על הקמת מאגרים והקמת מערכות סולאריות עליהם, פנינו למנכ"ל הרשות בבקשה להיפגש עימו.

1. **תקציב 2022 –**
	1. הוצג ואושר דוח תקציב מעודכן לשנת 2022.
	2. הוצג ביצוע עד סוף מאי 2022 ותחזית לסוף שנה. הדוח מצורף לפרוטוקול.
2. **אסיפה שנתית –** תתקיים בתאריך 07/09/2022 בעין שמר – זימון מפורט יצא בהקדם.

רשם: אורן עמיאל